Here is a page extracted from Wikipedia that may contain CSS, HTML, and a lot of unformatted text.

Title: طارق الملا
Content: طارق الملا مصر وزير البترول و الثروه المعدنيه, اتولى الوزاره فى 19 سبتمبر 2015 ضمن وزارة شريف اسماعيل و استمر فى منصبه فى وزارة مصطفى مدبولى.

حياته 
طارق الملا من مواليد يوم 1 يونيه سنة 1962

الحياة العملية 

 اخد بكالوريوس الهندسه الميكانيكيه من جامعة القاهرة سنة 1986.
 اتدرج بالوظايف المختلفه بشركة شيفرون مصر من يناير 1987 و اتولى مسئوليات متعدده بالهندسه و العمليات و التخطيط و المبيعات.
 سنة 1998 بقى مدير للمبيعات و عضو بمجلس الاداره شركة شيفرون مصر.
 سنة 2008 اتعين عضو منتدب للتسويق بشركة شيفرون مصر.
 اتنقل للعمل فى جنوب افريقيا بالمقر الرئيسى لشيفرون لافريقيا و الشرق الاوسط و بقى مدير اقليمى لمنطقة وسط و جنوب افريقيا و لحد آخر 2010.
 فى يناير 2011 التحق للعمل بالهيئة المصرية العامة للبترول نائب للرئيس التنفيذى للهيئه للتجاره الخارجيه.
 من اغسطس 2011 و لحد فبراير 2012 اتولى اعمال نائب الرئيس التنفيذى للهيئه للتجاره الداخليه دا غير عمله كنايب للتجاره الخارجيه.
 من مارس ولحد اغسطس 2013 اتولى اعمال نايب الرئيس التنفيذى للهيئه للعمليات دا غير انه اشتغل كنايب للتجاره الخارجيه.
 فى 22 اغسطس 2013 اتولى منصب الرئيس التنفيذى للهيئه المصريه العامه للبترول.
 حلف اليمين الدستوريه كوزير للبترول و الثروه المعدنيه فى 19 سبتمبر 2015 ضمن حكومة شريف اسماعيل.
 حلف اليمين الدستورية كوزير للبترول والثروة المعدنية فى 14 يونيه 2018 ضمن حكومة مصطفى مدبولى.
 فى 22 ديسمبر 2019 اتعمل تعديل وزارى على حكومة مصطفى مدبولى و حصل وقته تجديد الثقه فيه لفترة ولايه جديده.

رفع الدعم 
صرح المهندس طارق الملا وزير البترول والثروه المعدنيه فى 24 نوفمبر 2016 , ان الدوله مستمره فى خطتها الاستراتيجيه للاصلاح الاقتصادى, لغاية ما يترفع الدعم عن الوقود نهائيا و بعدها بيتم توجيه قيمته الى مستحقيه بس, و بيتوزع فى قطاعات تانية زى الصحه والتعليم , من خلال التوسع فى برامج الحمايه الاجتماعيه.

و قال كمان "الملا" فى تصريحات صحفية, انه بنهاية السنه الحاليه هتقوم الدوله بتحديد "المستحقين الفعليين للدعم".
كمان صرح الوزير فى 12 يناير 2020 انه من بعد شهر  يونيه 2019 حصل رفع الدعم عن كل انواع المحروقات لكل المركبات: "اللى اخد مستوى الاسعار ما كنش رفع ليها ولكنه كان تصحيح,  بدا دعم المحروقات من سنة 2000 ولكنه ما بقيش موجود من 6 اشهر تقريبًا".

وقال ان المواطن بقى يدفع تمن المنتج ومش السعر العالمي, مشيرًا ان رفع الدعم عن المحروقات وفر فلوس كتيره على الدوله وخلاها قادره على العمل فى كتير من مشروعات البنيه التحتيه وتطوير وتحسين مصافى التكرير.

وكمل : "مش بندعم غير انبوبة البوتاجاز, ومع استخدام الغاز الطبيعى بدلًا منها هينتهى الامر ده , كانت فاتوره دعم المحروقات بتكلف الدوله حوالى 70 مليار جنيه   كل سنه, ووصلت فى سنه من السنين 140 مليار جنيه, لكن المبلغ دا هيكون 30 مليارا بس بسبب دعم البوتاجاز".

لينكات برانيه

مصادر 

متعلمين فى جامعة القاهره
مهندسين مصريين
وزراء بترول مصريين